Saudiya Arabistonining O‘zbekistondagi yangi elchisi tayinlandi

Vazir ishonch yorliqlari nusxalarini qabul qilib olar ekan, elchini O‘zbekistondagi faoliyati boshlangani bilan tabriklagan hamda mas'uliyatli lavozimdagi ishiga muvaffaqiyatlar tilagan.
Suhbat chog‘ida tomonlar muntazam muloqotni davom ettirish va amaliy hamkorlikni, jumladan, tashqi ishlar vazirliklari o‘rtasidagi siyosiy maslahatlashuvlar hamda Savdo, iqtisodiyot, fan va texnologiyalar, madaniyat, sport va yoshlar masalalari bo‘yicha Hukumatlararo komissiyalar majlislarini o‘tkazish orqali hamkorlikni yanada rivojlantirishga o‘zaro tayyor ekanliklarini bildirdi.
Energetika, qishloq xo‘jaligi va turizm sohalarida investitsiya loyihalarini birgalikda amalga oshirish masalalariga alohida e'tibor qaratildi.
Muloqot chog‘ida tomonlarni qiziqtirgan boshqa masalalar ham ko‘rib chiqildi, deyiladi TIV ma'lumotida.